
LĒMUMS
Jūrmalā
	2026. gada 24. septembrī
	
	Nr.
	494


	Par zemes īpašuma tiesību atjaunošanu Strazdu iela 4, Jūrmala
	(protokols Nr. 11, 22. punkts)


Izskatot Jūrmalas valstspilsētas administrācijā (turpmāk – Administrācija) 2026. gada 3. augustā saņemto Vārds Uzvārds (personas kods personas kods) iesniegumu par lēmuma pieņemšanu īpašuma tiesību atjaunošanai uz zemes vienību Strazdu iela 4, Jūrmalā, (reģistrēts Administrācijas lietvedības sistēmā ar Nr. 1.1-39/26S-9489) un iesniegumam pievienotos dokumentus, Jūrmalas dome konstatē turpmāk minēto.

Saskaņā ar Jūrmalas pilsētas Zemes komisijas 2001. gada 7. decembra atzinumu, protokols Nr. 25-2.18 “Par zemes īpašuma tiesību atjaunošanu Vārds Uzvārds Jūrmalā, Strazdu ielā 4” ir nolemts izveidot zemesgabalu Strazdu ielā 4, Jūrmalā, ar kopējo platību 893 m2 platībā, atjaunojot īpašuma tiesības uz šo zemesgabalu testamentārajam mantiniekam Vārds Uzvārds un anulēt Jūrmalas pilsētas Zemes komisijas 1998. gada 30. janvāra atzinumu, protokols Nr. 4-2.25.
Sertificēta mērniece Jana Brice (sertifikāta Nr. AB0210) ir izgatavojusi zemes vienības Strazdu iela 4, Jūrmala, ar zemes vienības kadastra apzīmējumu 13000141808 (nekustamā īpašuma kadastra Nr. 13000141808) un platību 0,089 ha (890 m2) (turpmāk arī Zemes vienība) zemes robežu plānu un situācijas plānu. Zemes vienība reģistrēta Nekustamā īpašuma valsts kadastra informācijas sistēmā (turpmāk – NĪVKIS).
Uz Zemes vienības NĪVKIS reģistrēta dzīvojamā ēka ar kadastra apzīmējumu 13000141808001, kuras galvenais lietošanas veids ir Viena dzīvokļa mājas (kods 1110) (turpmāk – Ēka) un palīgēkas: saimniecības ēka ar kadastra apzīmējumu 13000141808002, kuras galvenais lietošanas veids ir Citas, iepriekš neklasificēts ēkas (kods 1274), šķūnis ar kadastra apzīmējumu 13000141808003, šķūnis ar kadastra apzīmējumu 13000141808004 un pirmsreģistrētas būves ar kadastra apzīmējumiem 13000141808005, 13000141808006, 13000141808007, 13000141808008. Veicot kadastrālo uzmērīšanu, uz Zemes vienības nav konstatētas būves ar kadastra apzīmējumiem 13000141808003 un 13000141808004.
Zemes vienībai NĪVKIS ir reģistrēts nekustamā īpašuma lietošanas mērķis Individuālo dzīvojamo māju apbūve (kods 0601), kurš atbilst Ēkas galvenajam lietošanas veidam.
Ņemot vērā iepriekš minēto, pamatojoties uz Pašvaldību likuma 10. panta pirmās daļas 21. punktu, likuma “Par zemes reformas pabeigšanu pilsētās” 5. panta trešo daļu, Ministru kabineta 2006. gada 20. jūnija noteikumiem Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”, Jūrmalas domes 2021. gada 25. novembra lēmumu Nr. 550 “Par Jūrmalas pilsētas zemes komisijas darbības izbeigšanu”, Jūrmalas pilsētas Zemes komisijas 2001. gada 7. decembra sēdes protokolu Nr. 25-2.18 un Jūrmalas domes Pilsētsaimniecības un transporta jautājumu komitejas 2026. gada 8. septembra sēdes atzinumu (protokols Nr. 1.2-11/67), Jūrmalas dome nolemj: 

1. Izveidot zemes vienību ar adresi Strazdu ielā 4, Jūrmalā, ar kadastra apzīmējumu 13000141808 (nekustamā īpašuma kadastra numurs 13000141808) un platību 0,089 ha (890 m2), saskaņā ar pielikumu, atjaunojot īpašuma tiesības uz to Vārds Uzvārds (personas kods personas kods).
2. Noteikt Zemes vienībai esošo nekustamā īpašuma lietošanas mērķi - Individuālo dzīvojamo māju apbūve (kods 0601).
3. Uzdot Zemes vienības īpašniekam nodrošināt visu pazemes un virszemes inženiertīklu saglabāšanu, kas atrodas Zemes vienības teritorijā un netraucēt to ekspluatāciju.
Šo lēmumu saskaņā ar Administratīvā procesa likuma 70. panta pirmo daļu, 76. panta pirmo un otro daļu, 79. panta pirmo daļu, 188. panta otro daļu un 189. panta pirmo daļu var pārsūdzēt viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

